‫נדידות.
‫מעשי גבורה מסתוריים של ניווט...
‫כושר עמידה...
‫ואומץ.
‫כיום, הטכנולוגיה ‫מאפשרת למדענים להצטרף למסע...
‫הוא ממש צולל למטה.
‫כפי שלא התאפשר להם מעולם.
‫זה מרגש ביותר.
‫קורים דברים שלא חלמנו עליהם ‫בחלומות הפרועים ביותר.
‫הם מגלים לאן בעלי החיים נודדים...
‫מגניב. וואו, זה מושלם. תראה.
‫מדוע הם נודדים וכיצד הם שורדים.
‫זאת ממש חזית הטכנולוגיה.
‫אנחנו הראשונים שמגלים ‫מה הם עושים באמת.
‫זהו מבט מבפנים ‫במדע שמאחורי הנדידות הגדולות.
‫הנדידה הגדולה
‫מדע הנדידה הגדולה
‫בבוקר זה באוקטובר,
‫עונת הרבייה של פילי הים ‫מתקרבת לסיומה.
‫מכאן, בפטגוניה,
‫הם ייצאו בקרוב למסע רב תלאות ‫באוקיינוסים הדרומיים.
‫לכן באה לכאן קבוצת ביולוגים ‫ובראשה פלביו קינטנה.
‫מטרתם היא להצמיד להם ‫תגים משוכללים
‫בתקווה לעקוב אחר כל תנועה שלהם.
‫במשך עשרה חודשים בשנה, ‫פילי הים נודדים אלפי קילומטרים
‫ונעלמים בים כדי למצוא מזון. ‫שם התנהגותם כמעט אינה ידועה.
‫זו שאלה שהציקה לקינטנה במשך ‫רוב הקריירה שלו, בת עשרים השנה.
‫אנו תמיד מופתעים כשאנו חוקרים ‫בע"ח כאלה, כי הם באמת מדהימים.
‫הם מכונות צלילה, ‫הם מרשימים אותי מאוד
‫כי עליהם לחזור לחוף ‫כדי להתרבות ולהשיל את עורם,
‫אבל הם מבלים ‫שמונים אחוזים מחייהם בים.
‫איש לא יודע מה הם עושים בים. ‫זה מה שאנחנו מנסים לגלות.
‫אם התג המשוכלל יפעל,
‫יפתרו המדענים סוף סוף ‫את התעלומה של נדידת פילי הים.
‫הנשק המיוחד של קינטנה ‫נקרא "היומן היומי".
‫הוא הומצא ‫על ידי האדם הזה, רורי וילסון.
‫יש בו חיישני טמפרטורה, ‫יש בו חיישני מהירות,
‫יש בו חיישני אור, ‫כולם עטופים בשרף הסינטטי הזה.
‫החלק הזה, החלק הכבד הזה, ‫מכיל שתי סוללות.
‫הסוללות עטופות בפלדת אל-חלד ‫המגנה עליהן מפני הלחץ העצום
‫שבעלי החיים נחשפים אליו דרך קבע.
‫זו תוצאה של עשר שנים ‫של נסייה וטעייה.
‫אין עוד תג המתעד ‫מערך נתונים רחב כל כך.
‫וילסון הגה את הרעיון ליומן היומי ‫בזמן שחקר פינגווינים.
‫זה מדכא ביותר. אני מגיע לאי
‫במטרה לבסס את כל הדוקטורט שלי ‫על התנהגות הפינגווינים בים,
‫והם עומדים על החוף ואומרים, ‫"כן, אנחנו פינגווינים",
‫ואז קופצים למים ונעלמים.
‫כך שבמצב רוח עצבני ונרגן,
‫חשבתי, "אם אי אפשר לראות אותם, ‫אמצא משהו שיתעד בשבילי".
‫הוא די מאולתר.
‫הוא בחן את האבטיפוס ‫בבעל חיים המציית להוראותיו:
‫הכלבה שלו, מון.
‫היומן היומי של מון תיעד ‫את מהירותה, הטמפרטורה שלה...
‫וכל נשימה, צעד וכשכוש זנב שלה.
‫כאן אני אומר לה לרוץ...
‫זורק את המקל.
‫תראו את הפעילות כאן, ‫היא מתגברת כשהיא רצה למקל.
‫כאן היא מרימה אותו ‫ואז חוזרת בריצה קלה בקצב קבוע.
‫אבל הוא חושף גם פרטים ‫שווילסון לא ציפה להם.
‫ההתנשמות שלה. היא נשמה ‫שש נשימות בשנייה... כשהיא רצה.
‫כשעמדתי לתת לה הוראה, ‫הרמתי יד... ארצה.
‫וגיליתי שהיא עוצרת את הנשימה ‫כשאני מרים את היד.
‫זה ריתק את וילסון.
‫הוא רצה לגלות עוד ‫על חשיבות הנשימה
‫בהתנהגות בעלי החיים.
‫הוא חזר לפינגווינים שלו.
‫התוצאות היו מדהימות.
‫כל אחד מאלה הוא מכת סנפיר. ‫הוא שוחה כל הזמן מתחת למים
‫ונרגע מעט כשהוא חוזר לפני המים. ‫רואים שהוא חוזר לנשימה הראשונה,
‫הוא מנצל את כוח הציפה ‫כדי לעלות לפני המים.
‫אם כן, הפינגווין צלל ‫בעקומה מתונה בדרך למטה,
‫עלה למעלה, איתר טרף, ‫עלה מהר מאוד ו...
‫ואז עלה מעל פני המים.
‫הפינגווין שואף את כמות האוויר ‫המדויקת שהוא צריך לפני הצלילה.
‫הפינגווין, לפני שהוא צולל, חושב, ‫"לאיזה עומק אצלול בצלילה הבאה?
‫"כמה דגים אני חושב שאלכוד?"
‫הוא שואף על פני המים ‫את כמות האוויר המדויקת
‫שתספק לו ציפה ניטרלית ‫בעומק שבו הוא יחפש מזון.
‫המשמעות היא שהוא "יודע": ‫"אה, שלושים מטר.
‫"אני צריך 600 מיליליטר ‫כדי להשיג ציפה ניטרלית.
‫"600 מיליליטר, אני צולל".
‫זה חישוב די מסובך לעוף קטן.
‫גופיהם הצפים יכולים ‫לעלות כמו בלונים במים
‫בעודם לוכדים בדרכם דגים ‫ללא מאמץ.
‫כך הם משמרים את מה שהם ‫זקוקים לו יותר מכול למסע הנדידה:
‫אנרגיה.
‫עם תגלית זו, וילסון חובר לקינטנה
‫כדי לחקור את נדידת פילי הים.
‫בעוד חודשיים, יחזרו לכאן ‫הענקים האלה כדי להשיל את עורם.
‫זהו זמן מושלם ‫להשיב לעצמם את היומנים היומיים
‫כי הסוללות לא יחזיקו מעמד ‫זמן רב מעבר לכך.
‫מעולם לא עשינו את זה בעבר ‫בבע"ח שצולל לעומק כזה
‫וזה עלול להשתבש לגמרי.
‫פילי הים צוללים ‫לעומק של אלפי מטרים.
‫אם היומן היומי יפעל בלחץ גבוה כזה,
‫נחזה בעידן חדש ‫של תגליות ביולוגיות.
‫קינטנה מאתר נקבות ‫כדי להצמיד להן תג.
‫הן שוקלות 900 ק"ג ‫ולכן קל יותר להתמודד עמן
‫מאשר עם הזכרים, ‫השוקלים 3,600 ק"ג.
‫זכרים או נקבות, מדובר בעסק מסוכן,
‫והמושבה חסרת מנוחה.
‫מרסלה אוהארט ‫אחראית להרדמת הענקים.
‫פילי הים גדולים וחזקים כל כך ‫שמעט בע"ח מסוגלים לטרוף אותם.
‫הם לא מפחדים מאיתנו כל כך. ‫הם בעצם קוראים עלינו תיגר.
‫הם הצמידו לפילות הים תגים ‫וכינו אותן בשמות של צוללות
‫ותחנות חלל.
‫בסך הכול, הם מציידים בהצלחה ‫חמש נקבות ביומנים יומיים.
‫יש לנו חמישה תגים. ‫אם יתמזל מזלנו, יחזרו ארבעה.
‫אני חושב שיחזרו ‫בין שלושה לארבעה.
‫אני מקווה ומתפלל ‫שכולם פועלים כמו שצריך.
‫אם הכול יתנהל כשורה, ‫יהיה וילסון הראשון שיספר
‫את הסיפור של המסע הנסתר הזה.
‫הנתיבים של פילי הים באוקיינוס ‫כמעט אין-סופיים.
‫אך המצב שונה כשמדובר ‫בנתיבי נדידה רבים ביבשה.
‫כשאוכלוסיית בני האדם גדלה
‫ובתי הגידול מצטמצמים,
‫בעלי החיים הנודדים ‫נתונים בסכנה הולכת וגוברת.
‫בעיקר פרפר הדנאית האמריקאית.
‫מסע הנדידה של פרפרים אלה ‫כולל דורות של פרטים
‫והוא נמשך לאורך ‫לא פחות מ-6,400 ק"מ:
‫ממקסיקו ועד לקנדה הרחוקה ‫ובחזרה בכל שנה.
‫זאת אחת מתופעות הטבע ‫המרשימות ביותר בעולם.
‫כלומר, זה חרק שנודד ‫לאותו מקום בכל שנה
‫ואז חוזר להתרבות ‫בצפון אמריקה הצפונית.
‫צ'יפ טיילור הקדיש את מפעל חייו ‫למנהגים של הדנאית האמריקאית.
‫במשך 18 שנה הוא איתר את מסעה ‫באמצעות אותו מכשיר:
‫תג פלסטיק.
‫והוא שאב כמות מפתיעה של מידע ‫מהכלי הפשוט הזה.
‫במחקר אחד, שחרר טיילור ‫פרפר דנאית שנולד בשבי
‫במרחק 3,200 ק"מ ממקום הולדתו.
‫אף על פי כן, נדד הפרפר ‫דרום מערבה למקסיקו.
‫הפרפרים האלה צריכים לנווט ‫ולחצות יבשת. עליהם לנווט.
‫איך פרפר שיוצא ממיין ‫יודע איך להגיע למקסיקו?
‫בשנת 2009, גילו מדענים ‫את הג'י-פי-אס הפנימי של הדנאית:
‫רשת. לא של שעון אחד, ‫אלא של שני שעונים פנימיים.
‫שעון במוחם מאתר את מיקום השמש
‫ושעון נוסף, במחושים, ‫מודד את הזמן.
‫הם "מתוכנתים" לעקוב אחר ‫סימנים פיזיים מסוימים ולהגיב להם,
‫ולסימנים הפיזיים ‫יש מעין מנגנון ברירת מחדל
‫שמנחה אותם למקום הנכון.
‫האתגר שלנו ‫הוא לגלות מהם אותם סימנים.
‫הבנת סימנים אלה ‫מעולם לא היתה חשובה יותר.
‫אוכלוסיית הדנאית האמריקאית ‫הידלדלה במחצית רק משנה שעברה.
‫אם נגלה לאיזה מרחק ‫הם עפים בכל יום והיכן הם עוצרים,
‫הם עשויים להינצל.
‫תג אלקטרוני המתעד ‫נתונים מדויקים עשוי לעזור.
‫אך יצור זה קל כנוצה
‫והתג הוא מטען כבד.
‫זהו מרטין ויקלסקי.
‫הוא אקולוג חוקר נדידות
‫המוביל את המאמץ למזער ‫את טכנולוגיית התגים.
‫ככל שהתג יהיה קטן יותר וחזק יותר, ‫כך המחקר יהיה טוב יותר.
‫זו תהיה פריצת דרך משמעותית ‫בהבנתנו את הסביבה הטבעית.
‫צריך להבין בע"ח קטנים ‫כדי להבין את החיים בכדה"א
‫ועדיין אין לנו מושג לגביהם.
‫באמצעות תגי רדיו, עקב ויקלסקי ‫אחר נתיבו של קיכלי השוקל 28 גרם
‫וגילה כיצד הוא מנווט בלילה.
‫ואז הוא עקב אחר ‫בעלי חיים קטנים יותר: חרקים.
‫הצוות שלו תכנן מכשיר ‫מסוללה זעירה של מכשיר שמיעה
‫המחוברת לאנטנה ‫עשויה ממיתר של גיטרה.
‫ככל שהמכשיר קטן יותר, ‫כך הנתונים פשוטים יותר.
‫תג רדיו זה איתר רק מיקום וכיוון,
‫אבל זו היתה התחלה.
‫ויקלסקי הצמיד אותו לדבורים. ‫הן עפו.
‫הוא הצמיד אותו לשפיריות
‫וגילה שאחת מהן נדדה ‫למרחק 161 ק"מ ביום אחד.
‫אך משקלה של הדנאית האמריקאית ‫הוא מחצית ממשקל השפירית.
‫התוודעתי לעבודתו של מרטין ‫לפני כמה שנים,
‫כששמעתי על המחקר ‫שבו הוא הצמיד תגי רדיו לשפיריות.
‫חשבתי שזה מרתק. חשבתי, "בחיי,
‫"הוא לא יצליח להקטין אותם מספיק ‫כדי להצמידם לדנאית אמריקאית".
‫"קיטי הוק" של מרטין ויקלסקי
‫היא בית הפרפרים ‫בקונסטנס שבגרמניה.
‫נחמד.
‫זהו התג הקטן ביותר שיוצר עד כה.
‫הוא שוקל מחצית ממשקלו ‫של פרפר זה.
‫זה תג רדיו ‫ובקושי הקטינו אותו מספיק
‫כדי שהפרפר יצליח לעוף איתו. ‫כעת אנחנו בודקים אותו.
‫ניסיון ראשון...
‫הטיסה בוטלה. כוונון מחושים קל.
‫ואז ניסיון שני.
‫והוא ממריא.
‫לאן הוא נעלם?
‫הנה הוא. זה פועל.
‫זה פשוט מדהים, כלומר...
‫זו התעופפות ראשונה ‫של פרפר עם תג,
‫וזה מצליח. הוא מתעופף כאן.
‫אני חושב שזה יצליח גם בשטח.
‫הוא מתעופף בצורה יפהפייה. ‫זה מדהים.
‫ויקלסקי וטיילור יחברו כעת
‫כדי לבדוק אם הם נמצאים ‫על סף עידן חדש
‫בחקר הדנאית האמריקאית.
‫האקולוג חוקר הנדידות ‫מרטין ויקלסקי פוגש לבסוף
‫את המומחה לדנאית האמריקאית, ‫צ'יפ טיילור.
‫יחד, הם יערכו ‫את הבדיקה הראשונה בהיסטוריה
‫לתג אלקטרוני ‫המוצמד לדנאית אמריקאית.
‫המדענים לוכדים ‫שישה פרפרים בסך הכול.
‫הבדיקה תוכתר בהצלחה אם התגים ‫לא ישבשו את נדידת הפרפרים
‫ואם הם יצליחו למצוא ‫את הפרפרים לאחר שיעופו.
‫אוציא את המשדר.
‫אבל לטיילור יש ספקות.
‫אחת הבעיות בבדיקות כאלה
‫היא שהן נערכות בפנים, ‫בתנאים אידאליים,
‫וכשיוצאים לשטח ‫ויש רוח במהירות שלושים קמ"ש,
‫זה נהיה די מאתגר והפרפר מתקשה ‫להתמודד עם הנטל שהוצמד לבטנו.
‫עכשיו זה תלוי בפרפר. ‫- לא נקרא לו איקרוס, נכון?
‫נקרא לו איקרוס ‫ונראה אם איקרוס יכול לעוף.
‫הוא עף לא רע, תראה.
‫זה מדהים! ‫- אבל הוא נשאר קרוב לקרקע.
‫הוא עף. ‫- כן.
‫בוא נתחיל בהמראה.
‫הנה הוא עף. ‫- הוא עף.
‫מגניב. זה נפלא, תראה את זה.
‫הוא עף גבוה מאוד. ‫- הוא ממש דואה ברוח.
‫הוא מתקרב לצד שלך.
‫ביג בוי )ילד גדול(. ‫- הוא גדול.
‫זה הפרפר הכי גדול שיש לנו.
‫הנה הוא עף.
‫הוא עף.
‫אני חושב שהוא עדיין רוצה לאכול.
‫אנחנו טסים ל-1-9-1.
‫גם טיילור וויקלסקי ממריאים ‫כדי לחפש את הפרפרים עם התגים.
‫באמצעות מקלטי הרדיו שאיתם, ‫הם מאזינים
‫כדי לשמוע צליל חושף סודות.
‫אנחנו עדיין מצפים להמראה.
‫לכל פרפר הוקצה תדר משלו.
‫הנה הוא, שמעת? התקבל אות.
‫זוהי התחלה מבטיחה. ‫כמה אותות נשמעים בצורה ברורה.
‫ההמראה מתרחשת ‫עדיין בשדה למטה.
‫אולם הבדיקה לא תסתיים ‫עד שפרפר יעוף למרחק של כמה ק"מ
‫בכיוון צפון מזרח.
‫מרטין, יש סימן לאיקרוס?
‫לא, אנחנו ננמיך טוס ‫ונחפש אותו קרוב יותר לקרקע.
‫בוא נקווה שזה יצליח.
‫כן, כן, זה הוא. אני שומע את איקרוס. ‫- איקרוס שלנו.
‫איקרוס שם למטה. כן.
‫כולם מלבד אחד משדרים אותות.
‫ביג בוי עדיין חסר.
‫מרטין, אתה שומע משהו? ‫- לא.
‫אולי הוא טייס למרחקים ארוכים...
‫או שהמשקל היה כבד מדי
‫והוא צלל לקרקע.
‫טיילור וויקלסקי ‫ממשיכים לטוס לכיוון צפון מזרח.
‫לאחר שמונה קילומטרים, כלום.
‫לאחר 61 קילומטרים...
‫הם מאתרים אותו.
‫יוצא מן הכלל!
‫מצאנו אותו. ‫- מדהים!
‫זה היה מדהים. לא ייאמן.
‫איתרנו את ביג בוי ‫אחרי 25 ק"מ בערך.
‫נותר השלב האחרון: ‫עליהם למצוא את ביג בוי על הקרקע
‫כדי לאתר את מיקום חניית הביניים ‫ולברר אם מצבו עדיין טוב.
‫הוא נמצא במרחק חמישה ק"מ. ‫- כן.
‫הם עוקבים ‫אחרי אות הרדיו של ביג בוי.
‫חלש יותר... חזק יותר.
‫אני חושב שבעוד כמה מאות מטרים ‫צריך לפנות ימינה.
‫שוב חלש יותר.
‫לא, זה לא טוב.
‫אולי היינו צריכים לפנות שמאלה ‫ואז צפונה, אני לא יודע.
‫ביג בוי עזב את העיר.
‫הנה הוא. שמעתי אות.
‫כן! טוב, עכשיו שומעים אותו.
‫בצד הזה או בצד האחר?
‫הוא לא יכול להגיד, ‫"בוא אליי, ביג בוי".
‫הנה הוא!
‫זה הוא.
‫יוצא מהכלל! ‫- כן.
‫יוצא מהכלל! איזה יופי, כל הכבוד.
‫זו פריצת דרך מדעית. ‫הבדיקה הראשונה מסוגה.
‫ביג בוי נמצא במצב מושלם.
‫הוא פשוט מושלם. ‫- כן, האנטנה לא מפריעה לו בכלל.
‫שככה יהיה לי טוב.
‫הטכנולוגיה פועלת
‫וייתכן שהעתיד של חרקים אלה ‫ושל אין ספור בעלי חיים אחרים
‫יהיה בקרוב טוב יותר בזכותה.
‫ביג בוי מוכן לצאת לדרך.
‫לעוף לוויסקונסין, למצוא חברה... ‫הנה הוא עף.
‫הוא עף, איזה יופי. ‫תראה, הוא עף צפון מזרחה.
‫הוא עף משם, ‫לאורך קו העצים, לצפון מזרח.
‫רבים מתלוננים שקשה לגלות תגליות ‫בימים אלה כי הכול כבר ידוע,
‫אבל זה פשוט לא נכון.
‫הכול חדש. בכל פעם שאנו מביטים, ‫אנחנו רואים כאן משהו חדש.
‫לטיילור יש כעת כלי חדש שבעזרתו ‫ימשיך לחקור את מפעל חייו.
‫אני מתבונן באוכלוסייה הזו ‫גדלה וקטנה.
‫אני מתבונן במאבקים שלה ‫לחיים ולמוות כל הזמן.
‫אני קשור בצורה אינטימית מאוד ‫לפרפר הזה.
‫אני לא יודע איך להסביר את זה ‫בדרך אחרת, זה... מה שאני.
‫וזה כל מה שיש לומר לגבי זה.
‫בעלי החיים ‫נודדים לבדם לעתים נדירות.
‫אך קבוצה גדולה ‫מספקת לא רק ביטחון.
‫לאקולוג המתמטיקאי ג'ון פריקסל,
‫נדידה היא מתמטיקה בתנועה.
‫היכן שאנו רואים בעלי חיים, ‫הוא רואה תבניות מתמטיות.
‫הוא משתמש בתבניות אלה ‫כדי לפצח את הסוד
‫של ההישרדות והנדידה של הגנו.
‫הנדידה היא נושא מרכזי בחיי. ‫משהו בניידות מרתק אותי.
‫יש בי דחף לחזות דפוסי תנועה. ‫זה מסקרן אותי מאוד.
‫בערבות הסרנגטי של טנזניה,
‫עדרי גנו נמצאים ‫בעיצומו של מסע בן 480 ק"מ.
‫אירוע שנתי זה הוא אחד ‫מהמחזות המרשימים בטבע.
‫עדרים של זברות, צבאים וגנו
‫רודפים אחר הגשם ‫והעשב שהוא משקה.
‫אך הגנו משלמים מחיר כבד.
‫חמישה מתוך שישה ‫גנו צעירים אינם שורדים.
‫עם זאת, העדר מונה מיליון פרטים.
‫פריקסל נחוש לגלות כיצד, ‫למרות ההסתברות הזו,
‫משגשג העדר.
‫הוא מתחיל בהתבוננות ‫בהתנהגותם של הגנו מהאוויר.
‫מלמעלה, הוא יכול לראות ‫את דפוסי התנועה של העדרים.
‫אפשר לראות שם צבוע ‫מתקרב לנתיב.
‫אין ספק שיש דינמיקה מורכבת ‫בתוך עדר הגנו.
‫הדבר המעניין בנדידה הוא ‫שסדרה של פרטים, בזה אחר זה,
‫נעים בצורה עיוורת אחר פרט מוביל.
‫האופן שבו הם כאילו ‫זורמים קדימה ביחד מעניין מאוד.
‫ברור שיש כמה פרטים ‫שמובילים את הטור.
‫ההתנהגות של כמה מנהיגים ‫נקלטת ע"י שאר העדר
‫ואז העדר מתנהג כמו אורגניזם-על.
‫גנו כאורגניזם-על,
‫פרטים המשפיעים ‫על התנהגות הכלל.
‫ואז פריקסל בוחן את מה שמעצב ‫את נתיב הנדידה של אורגניזם-העל.
‫הכול מוביל בסופו של דבר לטורפים.
‫פריקסל סבור שטורפים, ‫יותר מכל דבר אחר,
‫מעצבים את דפוסי הנדידה של העדר.
‫הצוות שלו ‫בוחן את הלביאה מקרוב יותר.
‫בסדר.
‫תשע. כעת נעבור לניב הימני העליון.
‫תרים את הראש שלה. תודה.
‫הג'י-פי-אס שעל הקולר ‫יאפשר לצוות לעקוב אחר תנועותיה.
‫מד תאוצה מתעד ‫כל זינוק, עצירה והאצה,
‫המצביעים על הזמנים ‫שבהם הטורף נח,
‫משחר לטרף...
‫או יוצא למרדף.
‫חמישה, שישה, שבעה גנו.
‫באמצעות תצפיות בשטח...
‫21 גנו.
‫ונתונים שנאספו מקולרים ‫שנקשרו לטורפים ולגנו,
‫פריקסל בונה מודלים מתמטיים ‫החוזים את ההתנהגות
‫של הטורפים והנטרפים.
‫זה נראה כמשחק וידיאו ‫שבו הוא יכול ליצור תרחישים שונים
‫הכוללים אריות וגנו.
‫תחילה, פריקסל יוצר גנו ‫שאינם נוהגים כעדר.
‫הוא מפזר אותם כמו גולות ‫על פני השטח.
‫ואז הוא משחרר אריה מדומה.
‫הוא הרג אחד.
‫ועוד אחד.
‫התוצאה היא שקל מאוד לאריה ‫להיתקל בטרף טרי.
‫כשהטרף צפוף כל כך,
‫האריה לא צריך להרחיק לכת ‫כדי למצוא ארוחה חדשה.
‫במודל הזה, אין לגנו שום סיכוי.
‫בהדמיה הבאה ‫מוצג מודל מפורט יותר
‫המתאר התנהגות של עדר טיפוסי.
‫ההתקבצות יוצרת ‫אזורים ריקים גדולים
‫שלא יעיל מבחינת האריה ‫לחפש בהם.
‫כאן, הגנו מתחמקים מהטורפים ‫על ידי התקבצות
‫ויצירה של מה שהוא מכנה ‫"חורים בנוף".
‫אלה אזורים נרחבים ‫שאריה אינו יכול לראות בהם גנו.
‫אורגניזם-העל הולך צעד אחד קדימה:
‫החורים בנוף נעים.
‫מאחר שהם הארוחה ‫הטובה ביותר בסביבה,
‫הצעד הכי נכון מבחינתם ‫הוא להיות בלתי צפויים.
‫הדבר האחרון שהם רוצים זה להיות ‫במקום שהאריה מצפה שהם יהיו בו.
‫האריות יודעים מתי עדרים נודדים ‫עוברים בטריטוריה שלהם,
‫אבל הם אינם יודעים ‫היכן למצוא אותם בדיוק.
‫העדר כאורגניזם-על ‫והטבע האקראי במפתיע של תנועתו
‫מאלצים את הטורפים לנחש
‫ומבטיחים שעדר הגנו ‫ימנה מיליון פרטים.
‫אך מנגנון הישרדות מתוחכם זה ‫לא יוכל לעבוד ללא בית גידול גדול.
‫ובתי גידול גדולים ‫הולכים ונהיים נדירים
‫מאחר שבני האדם ‫פולשים למרחבי הפרא.
‫מבחינת רבים ‫מבעלי החיים הנודדים בעולם,
‫זהו האיום המרכזי על הישרדותם.
‫במאלי שבמערב אפריקה,
‫נדדו בעבר פילי המדבר ‫למרחקים עצומים ללא הפרעה.
‫כיום, הפרטים האחרונים ממין זה ‫נתונים בסכנה.
‫הגשש אל מהדי דומביה ‫והביולוג ג'ייק וול
‫מהארגון "הצילו את הפילים"
‫קשרו קולרים לתשעה ‫מ-350 הפילים החיים כאן.
‫ככל שילמדו יותר על הרגלי העדר... ‫- אלה עקבות טריים.
‫כך יוכלו להגן טוב יותר ‫על נתיבי נדידתו.
‫הפילים לא נותנים לנו לנוח לרגע. ‫הם נעים כל הזמן,
‫אנחנו צריכים לעבוד קשה מאוד ‫כדי למצוא אותם,
‫ואפילו עם נתוני המעקב, ‫זו לא עבודה קלה.
‫הדרך היחידה שבה יוכלו ‫הפילים במאלי לשרוד היא לנוע.
‫הם צועדים בלי הפסקה בתחום נחלה ‫ששטחה יותר מ-31 אלף קמ"ר
‫בסהל.
‫אין פיל הנודד למרחק רב יותר מהם ‫בחיפוש אחר מזון ומים.
‫במהלך עונת היובש, ‫הם מגיעים לכאן.
‫אגם בנזנה הוא מהמקומות הבודדים ‫שיש בהם מים במשך כל השנה.
‫העדר משתהה בו ‫עד שמתחילים לרדת גשמים במרחק.
‫הפילים מסוגלים לשמוע ‫גשם היורד במרחק רב
‫בשל הרעש התת קולי הנמוך שלו.
‫ואז, בתוך 24 שעות, ‫הם מגיעים למקום שבו הגשם יורד.
‫והשנה, המים גורליים ביותר.
‫זו שנת הבצורת ‫הקשה ביותר זה 26 שנה.
‫על העדר לנוע במהירות ‫כי בין האגם לחניית הביניים הבאה
‫משתרע מדבר באורך 96 ק"מ...
‫וניצב מכשול גדול: רמת גנדמיה.
‫יש רק דרך אחת לעבור אותה:
‫"לה פורט דס אלפאן": דלת הפילים.
‫בקע בהר שהעדרים ‫משתמשים בו זה מאות שנים.
‫זהו גם מקום של התיישבות ‫מתרחבת של בני האדם
‫ומקום שבו הפילים מתחרים ‫ברועים ובעדריהם על מים.
‫בתמונות אלה ‫נראית התרחשות דרמטית
‫שבה כפריים ‫וצוות של "הצילו את הפילים"
‫עושים מאמץ נואש להציל ‫נקבה צעירה ושלושה גורים.
‫הם נפלו בזה אחר זה ‫לבאר מעשה ידי אדם כשחיפשו מים.
‫הפילה המבוגרת מחצה והרגה ‫פיל צעיר באסון שנמשך 3 ימים.
‫אסונות כאלה קורים כשבני אדם
‫מתיישבים בנתיבים עתיקים ‫של פילים.
‫אולם 4,800 ק"מ מזרחה, ‫בערבות קניה...
‫אשים מעט מים על הגב בלי להתיז. ‫- לא לדרוך על האוזניים, בבקשה.
‫נבחן פתרון.
‫הביולוג איאן דאגלס המילטון ‫קנה לעצמו מעמד כמעט אגדי
‫בתור שומרו של הפיל האפריקאי.
‫זה לא משוחרר מדי?
‫אנו קושרים קולרים לפילים כי ‫אנו סבורים שאם נבין את תנועותיהם,
‫נבין את החלטותיהם.
‫ואם נבין את החלטותיהם, ‫נבין מה הם צריכים.
‫הפילים עוברים זמנים קשים כיום ‫ועלינו לדאוג לעתידם.
‫במהלך השנים, חזה דאגלס המילטון ‫במו עיניו בתוצאות הנוראות
‫של העימות בין בני האדם לפילים.
‫ציד במטרה להשיג חטי שנהב
‫היה בעבר ‫הסיבה העיקרית להרג פילים.
‫כיום, אלה חקלאים ‫המגנים על הגידולים שלהם.
‫דאגלס המילטון ואשתו, אוריה,
‫ייסדו את "הצילו את הפילים" ‫לפני 40 שנה
‫כדי לחקור את המינים הנתונים ‫בסכנת הכחדה חמורה ולהגן עליהם.
‫במוצב כפרי זה מאוחסן מאגר המידע ‫של מחקרי הארגון על פילים
‫מכל רחבי יבשת אפריקה.
‫יש כאן מידע שמדענים ‫מכל רחבי העולם נעזרים בו.
‫היום, הצוות קושר לפיל ‫קולר עם מכשיר משוכלל
‫שעשוי להציל את חייו:
‫תג המשדר התראה ‫כאשר הפיל מתקרב לחווה.
‫פילים רבים ברחבי אפריקה נורים
‫משום שהם גורמים נזק ‫לרכושם של בני האדם,
‫לגידולים שלהם, לפרנסה שלהם, ‫והם גם הורגים בני אדם.
‫אנחנו רוצים לנצל ‫כל טכנולוגיה מתקדמת אפשרית.
‫איאן דאגלס המילטון מחפש עדר. ‫הוא סורק את פני השטח מהאוויר
‫בזמן שהצוות של החוקר דייוויד דבלן ‫נמצא על הקרקע.
‫דייוויד, דייוויד.
‫סליחה, איאן? ‫- יש מתחתיי שתי קבוצות פילים
‫שמתקבצות מתחת לעצים.
‫הוא מצא אותם במקום מושלם.
‫אנו לא רוצים לאבדם ‫כי הם לא נמצאים פה לעתים קרובות.
‫אנו רוצים לנצל את ההזדמנות ‫כדי להרדימם ולקשור להם קולר
‫כי אנחנו יודעים, מניסיון העבר, ‫שהם ינסו להתגונן בכל כוחם.
‫אם יש לנו ארבע מכוניות, ‫נוכל להתמקם במקומות שונים
‫ולוודא שהנקבות ‫לא יראו את הנקבה שהורדמה.
‫הם מזהים את הנקבה ‫שהם מתכוונים לקשור לה קולר.
‫היא נפלה, היא נפלה.
‫בוא נמצא עמדה טובה. סע.
‫סע. סע, סע.
‫מהרגע שבו היא מאבדת הכרה, ‫לדבלן יש רק 20 דקות לקשור קולר.
‫חומר ההרדמה ‫גורם לשרירי החדק להיות רפויים.
‫מקל ישמור על נתיב האוויר פתוח.
‫קולר זה יבצע את מה ‫שהמילטון רק חלם עליו בעבר:
‫הוא יאפשר לפיל לתקשר איתו.
‫הקולר משדר התראה לטלפון נייד ‫באמצעות הודעת טקסט.
‫המצאה משוכללת זו ‫נקראת "גידור וירטואלי".
‫כאשר פיל חוצה גדר וירטואלית,
‫יחידת הג'י-פי-אס שבקולר שלו ‫שולחת מסרון, הודעת טקסט,
‫לשרת בניירובי.
‫השרת שולח בתורו ‫התראות טקסט לרשימת נמענים
‫שביכולתם לבלום במהרה את העדר ‫לפני שיגיע לחווה או ליישובי אדם.
‫כדאי שייכנס למכונית. ‫- תיכנס למכונית, תיכנס למכונית.
‫הנקבה מתעוררת מטושטשת, ‫אך בלא פגע.
‫הקולר מתאים בצורה מושלמת.
‫היא תעיף בנשיפה את המקל שבחדק
‫אך לעת עתה, הוא מבטיח ‫שנתיב האוויר שלה יישאר פתוח.
‫הגידור הווירטואלי ‫עדיין נמצא בשלב הניסוי,
‫אך דאגלס המילטון סבור ‫שזה העתיד.
‫אולם מתרחש עיכוב נוראי.
‫סופה עזה גורמת ‫לנהר אוואסו נגירו לעלות על גדותיו
‫ויוצרת את השיטפון ‫הקשה ביותר הזכור אי פעם.
‫מרכז המחקר של "הצילו את הפילים" ‫נחרב כמעט כליל.
‫רוב המבנים וחלק ניכר ‫מהמחקר בן עשר השנים נהרסים.
‫השיטפון הזה ‫השפיע קשות על העבודה שלנו.
‫ראשית, הוא גרם לנזק ‫בשווי מאות אלפי דולרים.
‫אני לא יודע מאין נשיג כסף ‫לשקם את המקום.
‫אבל איבדנו גם נתונים ‫יקרי ערך במיוחד מבחינתנו.
‫אך דאגלס המילטון וצוותו ‫נחושים להתנער מעפר
‫ולהתחיל מחדש.
‫עלינו להמשיך. המשימה שלנו ‫היא להבטיח את עתיד הפילים.
‫אני עובד עם פילים כבר 43 שנה ‫ועשיתי הכול כדי להציל אותם.
‫כך שאנו לא מתכוונים לוותר.
‫עבודה במרחבי הטבע ‫היא תמיד הימור.
‫המדע זקוק לנתונים ‫ואם הטבע אינו משתף פעולה,
‫הנתונים נהרסים, ‫נאכלים או נשטפים לים.
‫בפטגוניה, המדענים חוזרים ‫בתקווה שההימור שלהם השתלם.
‫פילי הים שבו להשיל את עורם ‫לאחר חודשיים בים.
‫אם יתמזל מזלם של החוקרים, ‫ישובו גם חמשת היומנים היומיים.
‫הצוות של פלביו קינטנה ‫משתמש בג'י-פי-אס
‫כדי לגלות מתי מגיעות ‫פילות הים עם התגים
‫והיכן הן מתמקמות בחוף.
‫במשך שבוע, הצוות משיב לעצמו ‫ארבעה מחמשת התגים.
‫כל אחד מהיומנים הושב בלא פגע.
‫במרחק של כמעט 12 אלף ק"מ,
‫רורי וילסון, ‫במעבדתו בסוונסי שבוולס,
‫מתחיל לקרוא את הסיפור ‫שציפה לו זמן רב:
‫הסודות של נדידת פילי הים.
‫אני פותח את הספר לראשונה.
‫זה מרגש ביותר.
‫קורים דברים שלא חלמנו עליהם ‫בחלומות הפרועים ביותר.
‫תחילה, וילסון משחזר את התנועות ‫של פילת הים המכונה מיר.
‫זה הרגע שבו מיר יורדת ‫ממדף היבשת, מה"רציף",
‫וצוללת למים העמוקים.
‫רואים את זה בעקבות העומק. ‫הן מובילות עמוק יותר ויותר.
‫הצלילה העמוקה ביותר של מיר ‫היתה לעומק 850 מטר,
‫הילולת זלילה לוליינית.
‫היא היתה ב"צניחה חופשית",
‫גופה ביצע תנוחות מדהימות, ‫כמו רקדנית בלט.
‫חשבתי, "וואו, לא ידעתי ‫שהם עושים את זה".
‫ואז וילסון בודק ‫כיצד שחתה פילת הים
‫כשהיא נדדה למרחקים ארוכים.
‫הוא משווה את ההתנודדות שלה, ‫התנועות מצד לצד...
‫אנו רואים כאן מכת זנב, ‫דאייה, מכת זנב, דאייה.
‫לעלייה, תנוחות אנכית ואופקית.
‫כשהיא מכה בזנב, ‫פילת הים פונה למעלה
‫וכשהיא דואה, היא פונה למטה. ‫אם כן, מעלה ומטה.
‫ואז הוא מחשב לחץ כדי לקבוע ‫את עומק הצלילות ואת משכן.
‫מעניין לציין ‫שהיא מבצעת בדיוק אותן תנועות
‫כמו שמבצעות ציפורי דרור ‫או ציפורים קטנות כשהן עפות.
‫להפתעתו, פילי הים ‫מתנהגים כמו עופות:
‫הם "עפים" מתחת למים. ‫כך הם משמרים אנרגיה.
‫ציפורים קטנות מנפנפות בכנפיהן ‫כדי לצבור תנופה במעופן למעלה
‫והן "תופסות טרמפ" על זרם האוויר ‫כשהן מנמיכות עוף.
‫ציפורים קטנות ‫מנפנפות בכנפיים ודואות למטה.
‫זאת דרך לחסוך אנרגיה.
‫בעל חיים גדול כמו פיל ים ‫עושה את זה
‫וגם בעל חיים קטן כציפור דרור ‫עושה את זה.
‫הן הציפור הקטנה והן פיל הים הענק
‫התפתחו בדרכים דומות ‫לצורך שימור אנרגיה.
‫האנרגיה גורלית לבעלי החיים, ‫להישרדות שלהם,
‫אבל הם מבזבזים אותה ‫בחיפוש אחר מזון.
‫כך שהאיזון הזה ‫בין הוצאת אנרגיה לצבירתה
‫בזמן נדידה או בזמנים אחרים ‫הוא גורלי ביותר מבחינת בעלי החיים
‫ולכן, כשאנו מתהלכים בעולם ‫שמחים וטובי לב ומשנים אותו לגמרי,
‫עלינו להביא את זה בחשבון.
‫לראשונה, יש באפשרותנו לחזות ‫בפיל הים כשהוא נודד באוקיינוס.
‫נתונים נהדרים, לא? מתקבל ‫מידע יוצא מהכלל מהתגים האלה.
‫הודות להמצאות כמו היומן היומי, ‫הבלתי נראה נהיה לנראה.
‫בפרטים האלה טמונים ‫סודותיו האמיתיים של פיל הים.
‫הם חושפים ‫את האופן שבו נווד גדול זה
‫מסוגל לשרוד במסעו הארוך ‫באוקיינוסים הדרומיים.
‫וילסון ועמיתיו לא יעצרו כאן. ‫הם ימשיכו לבחון...
‫הוא עף גבוה מאוד. ‫- הוא ממש דואה ברוח.
‫להמציא... ‫- אנחנו נקבל התראה.
‫שישה גנו. ‫- לפרוץ דרכים חדשות.
‫ועם כל התקדמות טכנולוגית,
‫מדע הנדידות הגדולות מספק לנו
‫הבנה רחבה יותר של עולמנו.
‫מעט מתסכל ‫שהיומן היומי עדיין גדול כל כך.
‫אני רוצה להקטין אותו, ‫לחבר אותו לסיסים...
‫אבל אין לזה סוף. ‫במה נעצור, בנמלים?
‫תרגום אס-די-איי: איתי בראואר ‫עריכת לשון: שירי פינקמן